Kjos hovedgård

Kjos hovedgård er en lystgård i bydelen Vågsbygd i Kristiansand. Hovedbygningen på Kjos ble oppført mellom 1785 og 1788 for kjøpmann Daniel Isaachsen. Huset er bygget i laftet tømmer kledd med liggende panel, og er et godt eksempel på sørlandsklassisismen. Opprinnelig hadde lystgården uthus, sidefløyer og park med dammer og lysthus, men dette er borte i dag.  

Kulturmiljøet på Kjos gård er av de mest verneverdige i Kristiansand. Våningshuset og hagen er i privat eie. 

Kjos hovedgård er én av fem lystgårder som ble fredet i Vest-Agder (alle i kristiansandsområdet) i 1923.

 Referanser 

Kategori:Vågsbygd
Kategori:Kristiansands historie
Kategori:Kulturminner i Kristiansand
Kategori:Lyststeder i Agder
Kategori:Gårder i Kristiansand